
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	24.08.2026.
	
	Nr. RD-26-340-ir


	Par satiksmi pasākuma “Rīga rada” laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Rīgas valstspilsētas pašvaldības Izglītības, kultūras un sporta departamenta Kultūras pārvaldes 13.07.2026. vēstuli Nr. DIKS-26-1327-nd “Par satiksmi Rīgas pilsētas svētku “2026. gada Rīgas vasara” kultūras pasākumu programmas nodrošināšanā no 01.08.2026. līdz 31.08.2026.” un Rīgas valstspilsētas pašvaldības iestādes “Tradicionālās kultūras un amatniecības centrs “Īrga”” 18.08.2026. iesniegumu par publiska pasākuma “Tradicionālās kultūras svētki. Rīga rada” norisi no 29.08.2026. plkst. 11.00 līdz 30.08.2026. plkst. 1.00:
1. Noteikt, ka:
1.1. no 29.08.2026. plkst. 6.00 līdz 30.08.2026. plkst. 5.00 tiks aizliegta transportlīdzekļu (izņemot transportlīdzekļus ar speciālām organizatora izsniegtām caurlaidēm (paraugs pielikumā)) apstāšanās un stāvēšana Bīskapa gātē, posmā no Herdera laukuma līdz 11. novembra krastmalai;
1.2. 29.08.2026. no plkst. 18.00 līdz plkst. 23.59 tiks slēgta transportlīdzekļu satiksme Palasta ielā, posmā no Mazās Skolas ielas līdz Jaunielai.
2. Par pasākuma organizēšanu atbilstoši savai kompetencei atbild Rīgas valstspilsētas pašvaldības iestādes “Tradicionālās kultūras un amatniecības centrs “Īrga”” direktora pienākumu izpildītāja Evija Spresle (tālrunis 26620911; e-pasts: evija.spresle@riga.lv).

3. Rīgas valstspilsētas pašvaldības policijai uzraudzīt apstāšanās un stāvēšanas noteikumu ievērošanu, sabiedrisko kārtību un atbilstoši nepieciešamībai ierobežot transportlīdzekļu satiksmi 1. punktā minētajās vietās norādītajā laikā.
4. Ņemt vērā, ka pasākuma organizatore – Rīgas valstspilsētas pašvaldības iestāde “Tradicionālās kultūras un amatniecības centrs “Īrga””:

4.1. nodrošinās iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

4.2. nodrošinās operatīvā transporta satiksmi;
4.3. nodrošinās sabiedrisko kārtību pasākuma norises vietā norādītajā laikā;

4.4. nodrošinās 1. punktā minētās teritorijas sakopšanu trīs stundu laikā pēc pasākuma beigām.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

